02014R1352 — EL — 06.10.2022 — 012.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

Τροποποιείται από:









▼B

ΚΑΝΟΝΙΣΜΟΣ (ΕΕ) αριθ. 1352/2014 ΤΟΥ ΣΥΜΒΟΥΛΙΟΥ

της 18ης Δεκεμβρίου 2014

σχετικά με περιοριστικά μέτρα λόγω της κατάστασης που επικρατεί στην Υεμένη







Άρθρο 1

Για τους σκοπούς του παρόντος κανονισμού, ισχύουν οι ακόλουθοι ορισμοί:

α) ως «απαίτηση» νοείται κάθε απαίτηση που προβάλλεται δικαστικώς ή εξωδίκως, πριν ή μετά από την ημερομηνία ενάρξεως ισχύος του παρόντος κανονισμού, η οποία συνδέεται με την εκτέλεση σύμβασης ή συναλλαγής και περιλαμβάνει ιδίως: i) απαίτηση για την εκτέλεση υποχρεώσεων που απορρέουν από σύμβαση ή συναλλαγή ή συνδέονται με σύμβαση ή συναλλαγή· ii) απαίτηση για την παράταση ισχύος ή την καταβολή ομολόγου, χρηματοπιστωτικής εγγύησης ή αποζημίωσης, οποιασδήποτε μορφής· iii) απαίτηση για αποζημίωση που αφορά σύμβαση ή συναλλαγή· iv) ανταπαίτηση· v) απαίτηση για την αναγνώριση ή εκτέλεση, περιλαμβανομένης της διαδικασίας εκτελέσεως, δικαστικής, διαιτητικής ή άλλης ισοδύναμης απόφασης, οπουδήποτε και αν αυτές έχουν εκδοθεί·

β) ως «σύμβαση ή συναλλαγή» νοείται κάθε συναλλαγή ανεξαρτήτως του τύπου τον οποίο περιβάλλεται και του δικαίου από το οποίο διέπεται, είτε περιλαμβάνει μία ή περισσότερες συμβάσεις ή παρόμοιες υποχρεώσεις συναφθείσες μεταξύ των ιδίων ή διαφορετικών μερών· για τον σκοπό αυτό, ο όρος «σύμβαση» περιλαμβάνει ομόλογο, εγγύηση ή αποζημίωση, ιδίως χρηματοοικονομική εγγύηση ή χρηματοοικονομική αποζημίωση, και πίστωση, είτε είναι νομικά ανεξάρτητες είτε όχι, καθώς και οποιαδήποτε συναφή παροχή που απορρέει από τη συναλλαγή ή έχει σχέση με αυτήν·

γ) ως «αρμόδιες αρχές» νοούνται οι αρμόδιες αρχές των κρατών μελών που αναφέρονται στους δικτυακούς τόπους που απαριθμούνται στο παράρτημα II·

δ) ως «οικονομικοί πόροι» νοούνται τα περιουσιακά στοιχεία κάθε είδους, υλικά ή άυλα, κινητά ή ακίνητα, που δεν είναι κεφάλαια αλλά μπορούν να χρησιμοποιηθούν για την απόκτηση κεφαλαίων, αγαθών ή υπηρεσιών·

ε) ως «δέσμευση οικονομικών πόρων» νοείται η παρεμπόδιση της χρήσης οικονομικών πόρων για την απόκτηση κεφαλαίων, αγαθών ή υπηρεσιών καθ' οιονδήποτε τρόπο, μεταξύ άλλων, ενδεικτικώς, με πώληση, εκμίσθωση ή υποθήκευσή τους·

στ) ως «δέσμευση κεφαλαίων» νοείται η παρεμπόδιση οποιασδήποτε κίνησης, μεταβίβασης, μεταβολής, χρήσης, πρόσβασης ή διαπραγμάτευσης κεφαλαίων καθ' οποιονδήποτε τρόπο που θα οδηγούσε σε οποιαδήποτε μεταβολή ως προς τον όγκο τους, το ποσό, τον τόπο διατήρησής τους, το ιδιοκτησιακό καθεστώς, την κατοχή, τον χαρακτήρα, τον προορισμό ή άλλη μεταβολή η οποία θα καθιστούσε δυνατή τη χρησιμοποίηση των συγκεκριμένων κεφαλαίων, συμπεριλαμβανομένης της διαχείρισης χαρτοφυλακίων·

ζ) ως «κεφάλαια» νοούνται τα παντός είδους χρηματοοικονομικά περιουσιακά στοιχεία και οικονομικά οφέλη, στα οποία ενδεικτικώς περιλαμβάνονται τα ακόλουθα, χωρίς να περιορίζονται σε αυτά: i) τα μετρητά, οι επιταγές, οι απαιτήσεις πληρωμής, οι συναλλαγματικές, οι εντολές πληρωμών και άλλα μέσα πληρωμών· ii) οι καταθέσεις σε χρηματοπιστωτικούς οργανισμούς ή άλλες οντότητες, τα υπόλοιπα λογαριασμών, τα χρέη και τα ομόλογα χρέους· iii) οι δημοσίως και ιδιωτικώς διαπραγματεύσιμοι τίτλοι και χρεόγραφα, μεταξύ των οποίων οι μετοχές και τα μερίδια, τα πιστοποιητικά που αντιπροσωπεύουν κινητές αξίες, οι ομολογίες, τα γραμμάτια, τα πιστοποιητικά δικαιώματος ανάληψης μετοχών (warrants), οι ομολογίες χρέους και οι συμβάσεις παραγώγων· iv) οι τόκοι, τα μερίσματα ή άλλα έσοδα ή αξίες που προέρχονται ή δημιουργούνται από περιουσιακά στοιχεία· v) οι πιστώσεις, τα δικαιώματα συμψηφισμού απαιτήσεων, οι εγγυήσεις, οι εγγυητικές επιστολές ή άλλες χρηματοοικονομικές δεσμεύσεις· vi) οι πιστωτικές επιστολές, οι φορτωτικές, τα πωλητήρια συμβόλαια, και vii) τα έγγραφα που αποδεικνύουν συμμετοχή σε κεφάλαια ή σε χρηματοοικονομικούς πόρους·

η) ως «επιτροπή κυρώσεων» νοείται η επιτροπή του Συμβουλίου Ασφαλείας των Ηνωμένων Εθνών η οποία συστάθηκε δυνάμει της παραγράφου 19 της απόφασης 2140 (2014) του Συμβουλίου Ασφαλείας των Ηνωμένων Εθνών·

θ) ως «έδαφος της Ένωσης» νοούνται τα εδάφη των κρατών μελών στα οποία εφαρμόζεται η Συνθήκη, υπό τους όρους που προβλέπονται σ' αυτήν, συμπεριλαμβανομένου του εναερίου χώρου τους·

▼M1

ι) ως «τεχνική βοήθεια» νοείται κάθε τεχνική υποστήριξη που έχει σχέση με την επισκευή, την ανάπτυξη, την κατασκευή, τη συναρμολόγηση, τη δοκιμή, τη συντήρηση ή οποιαδήποτε άλλη τεχνική υπηρεσία και μπορεί να λάβει μορφές όπως οδηγίες, συμβουλές, κατάρτιση, διαβίβαση λειτουργικών γνώσεων ή δεξιοτήτων ή υπηρεσίες παροχής συμβουλών, συμπεριλαμβανομένων των προφορικών μορφών βοήθειας.

Άρθρο 1α

Απαγορεύεται:

α) η παροχή τεχνικής βοήθειας που συνδέεται με στρατιωτικές δραστηριότητες και με την παροχή, κατασκευή, συντήρηση και χρήση οπλισμού και συναφούς στρατιωτικού υλικού κάθε τύπου, συμπεριλαμβανομένων των όπλων και των πυρομαχικών, των στρατιωτικών οχημάτων και εξοπλισμού, του παραστρατιωτικού εξοπλισμού, καθώς και των ανταλλακτικών των ανωτέρω, αμέσως ή εμμέσως, σε οποιοδήποτε φυσικό ή νομικό πρόσωπο, οντότητα ή φορέα, όπως απαριθμείται στο παράρτημα I,

β) η χρηματοδότηση ή η παροχή χρηματοδοτικής βοήθειας που αφορά στρατιωτικές δραστηριότητες, συμπεριλαμβανομένων, ιδίως, των επιχορηγήσεων, των δανείων και της ασφάλισης εξαγωγικών πιστώσεων, καθώς και της ασφάλισης και αντασφάλισης, για κάθε πώληση, προμήθεια, μεταφορά ή εξαγωγή όπλων και συναφούς υλικού ή για την παροχή συναφούς τεχνικής βοήθειας, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα, όπως απαριθμείται στο παράρτημα I.

▼B

Άρθρο 2

1. Δεσμεύονται όλα τα κεφάλαια και οι οικονομικοί πόροι που βρίσκονται στην ιδιοκτησία, στην κατοχή ή υπό τον έλεγχο οιουδήποτε από τα φυσικά ή νομικά πρόσωπα, οντότητες ή οργανισμούς που απαριθμούνται στο παράρτημα I του παρόντος κανονισμού.

2. Κανένα κεφάλαιο ή οικονομικός πόρος δεν διατίθεται, άμεσα ή έμμεσα, στα φυσικά ή νομικά πρόσωπα, οντότητες ή οργανισμούς που απαριθμούνται στο παράρτημα I ή προς όφελός τους.

Άρθρο 3

▼M8

1. Το παράρτημα I περιλαμβάνει φυσικά ή νομικά πρόσωπα, οντότητες και οργανισμούς τα οποία αναγνωρίζονται από την επιτροπή κυρώσεων ως εμπλεκόμενα ή παρέχοντα στήριξη για την τέλεση πράξεων οι οποίες απειλούν την ειρήνη, την ασφάλεια ή τη σταθερότητα της Υεμένης, και οι οποίες περιλαμβάνουν ενδεικτικώς, μεταξύ άλλων, τις ακόλουθες, χωρίς να περιορίζονται σε αυτές:

α) πράξεις που εμποδίζουν ή υπονομεύουν την επιτυχή ολοκλήρωση της πολιτικής μετάβασης, σύμφωνα με την πρωτοβουλία του Συμβουλίου Συνεργασίας των χωρών του Κόλπου και τη συμφωνία για τον μηχανισμό εφαρμογής·

β) πράξεις που εμποδίζουν την εφαρμογή των αποτελεσμάτων της τελικής έκθεσης της γενικής διάσκεψης Εθνικού Διαλόγου με τη βία, ή επιθέσεις εις βάρος ζωτικών υποδομών·

γ) τον σχεδιασμό, την καθοδήγηση ή την τέλεση πράξεων που παραβιάζουν το εφαρμοστέο διεθνές δίκαιο ανθρωπίνων δικαιωμάτων ή το διεθνές ανθρωπιστικό δίκαιο, ή πράξεων που συνιστούν παραβιάσεις των ανθρωπίνων δικαιωμάτων στην Υεμένη, συμπεριλαμβανομένης της σεξουαλικής βίας σε ένοπλες συγκρούσεις ή της στρατολόγησης ή χρησιμοποίησης παιδιών σε ένοπλες συγκρούσεις κατά παράβαση του διεθνούς δικαίου·

δ) ενέργειες που παραβιάζουν το εμπάργκο όπλων που επιβλήθηκε δυνάμει του άρθρου 1 της απόφασης 2014/932/ΚΕΠΠΑ ή εμποδίζουν την παράδοση ανθρωπιστικής βοήθειας στην Υεμένη ή την πρόσβαση ή διανομή ανθρωπιστικής βοήθειας στην Υεμένη.

▼B

2. Το παράρτημα I περιλαμβάνει τους λόγους καταχώρισης των εν λόγω φυσικών ή νομικών προσώπων, οντοτήτων ή οργανισμών.

3. Το παράρτημα I περιλαμβάνει τυχόν πληροφορίες που παρέχονται από το Συμβούλιο Ασφαλείας ή από την επιτροπή κυρώσεων και είναι απαραίτητες για την ταυτοποίηση των εν λόγω φυσικών ή νομικών προσώπων, οντοτήτων ή οργανισμών. Όσον αφορά τα φυσικά πρόσωπα, στις πληροφορίες αυτές μπορούν να συγκαταλέγονται το ονοματεπώνυμο, συμπεριλαμβανομένων των ψευδωνύμων, η ημερομηνία και ο τόπος γέννησης, η ιθαγένεια, ο αριθμός διαβατηρίου και δελτίου ταυτότητας, το φύλο, η διεύθυνση, εάν είναι γνωστή, και το αξίωμα ή το επάγγελμά τους. Όταν πρόκειται για νομικά πρόσωπα, οντότητες ή οργανισμούς, οι πληροφορίες αυτές μπορούν να περιλαμβάνουν την επωνυμία, τον τόπο και την ημερομηνία εγγραφής σε μητρώο, τον αριθμό μητρώου και τον τόπο εγκατάστασης. Το παράρτημα I περιλαμβάνει επίσης την ημερομηνία καταχώρισης από το Συμβούλιο Ασφαλείας ή από την επιτροπή κυρώσεων.

▼M8

Άρθρο 3α

Κατά παρέκκλιση από τα άρθρα 1α και 2, οι αρμόδιες αρχές των κρατών μελών μπορούν να επιτρέπουν:

α) την παροχή τεχνικής βοήθειας, χρηματοδότησης ή χρηματοδοτικής βοήθειας που σχετίζεται με τις δραστηριότητες που περιγράφονται στο άρθρο 1α·

β) την αποδέσμευση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων κεφαλαίων ή οικονομικών πόρων, υπό τους όρους που κρίνουν κατάλληλους, και εφόσον η επιτροπή κυρώσεων έχει αποφανθεί, κατά περίπτωση, ότι η παρέκκλιση είναι απαραίτητη για τη διευκόλυνση του έργου των Ηνωμένων Εθνών και άλλων ανθρωπιστικών οργανώσεων στην Υεμένη ή για οποιονδήποτε άλλο σκοπό που συνάδει με τους στόχους της ΑΣΑΗΕ 2140 (2014) και της ΑΣΑΗΕ 2216 (2015).

▼B

Άρθρο 4

Κατά παρέκκλιση από το άρθρο 2, οι αρμόδιες αρχές των κρατών μελών μπορούν να επιτρέπουν την αποδέσμευση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων κεφαλαίων ή οικονομικών πόρων, υπό τους όρους που αυτές θεωρούν κατάλληλους, εφόσον πληρούνται οι ακόλουθες προϋποθέσεις:

α) η ενδιαφερόμενη αρμόδια αρχή διαπίστωσε ότι τα κεφάλαια ή οι οικονομικοί πόροι: i) είναι αναγκαίοι για την κάλυψη των βασικών αναγκών των φυσικών ή νομικών προσώπων, οντοτήτων ή οργανισμών που περιλαμβάνονται στο παράρτημα I και των εξαρτώμενων από αυτά μελών της οικογενείας τους, περιλαμβανομένων των πληρωμών για τα είδη διατροφής, ενοικίου ή ενυπόθηκου δανείου, φαρμάκων και ιατρικής θεραπείας, φόρων, ασφαλίστρων και τελών προς επιχειρήσεις κοινής ωφελείας· ii) προορίζονται αποκλειστικά για την πληρωμή εύλογων επαγγελματικών αμοιβών ή την κάλυψη δαπανών που έχουν σχέση με την παροχή νομικών υπηρεσιών· ή iii) προορίζονται αποκλειστικά για την πληρωμή τελών ή επιβαρύνσεων για υπηρεσίες που αφορούν τη συνήθη τήρηση ή φύλαξη δεσμευμένων κεφαλαίων ή οικονομικών πόρων· και

β) το ενδιαφερόμενο κράτος μέλος έχει κοινοποιήσει στην επιτροπή κυρώσεων την απόφαση που αναφέρεται στο στοιχείο α), καθώς και την πρόθεσή του να χορηγήσει άδεια, η δε επιτροπή κυρώσεων δεν διατύπωσε αντίρρηση ως προς τη σχετική ενέργεια εντός πέντε εργάσιμων ημερών από την κοινοποίηση.

Άρθρο 5

Κατά παρέκκλιση από το άρθρο 2, οι αρμόδιες αρχές των κρατών μελών μπορούν να επιτρέψουν την αποδέσμευση ορισμένων δεσμευμένων κεφαλαίων ή οικονομικών πόρων ή τη διάθεση ορισμένων κεφαλαίων ή οικονομικών πόρων, υπό τους όρους που αυτές θεωρούν κατάλληλους, εφόσον η ενδιαφερόμενη αρμόδια αρχή έχει κρίνει ότι τα εν λόγω κεφάλαια ή οι οικονομικοί πόροι είναι αναγκαίοι για έκτακτες δαπάνες, υπό την προϋπόθεση ότι η διαπίστωση αυτή έχει κοινοποιηθεί από το ενδιαφερόμενο κράτος μέλος στην επιτροπή κυρώσεων και έχει εγκριθεί από την εν λόγω επιτροπή.

Άρθρο 6

Κατά παρέκκλιση από το άρθρο 2, οι αρμόδιες αρχές των κρατών μελών μπορούν να επιτρέπουν την αποδέσμευση ορισμένων δεσμευμένων κεφαλαίων ή οικονομικών πόρων, εφόσον πληρούνται οι ακόλουθες προϋποθέσεις:

α) τα εν λόγω κεφάλαια ή οι οικονομικοί πόροι αποτελούν αντικείμενο δικαστικής, διοικητικής ή διαιτητικής διαταγής που εκδόθηκε πριν από την ημερομηνία κατά την οποία το πρόσωπο, η οντότητα ή ο οργανισμός που αναφέρεται στο άρθρο 2 περιλήφθηκε στο παράρτημα I, ή αποτελούν αντικείμενο δικαστικής, διοικητικής ή διαιτητικής απόφασης που εκδόθηκε πριν από αυτήν την ημερομηνία,

β) τα εν λόγω κεφάλαια ή οι οικονομικοί πόροι θα χρησιμοποιηθούν αποκλειστικά για να ικανοποιηθούν απαιτήσεις που έχουν κατοχυρωθεί βάσει ενός τέτοιου μέτρου ή απαιτήσεις που έχουν αναγνωρισθεί ως έγκυρες μέσω τέτοιας απόφασης, εντός των ορίων που θέτουν οι εφαρμοστέοι νόμοι και κανονισμοί που διέπουν τα δικαιώματα των προσώπων που εγείρουν απαιτήσεις αυτού του είδους·

γ) το μέτρο ή η απόφαση δεν ωφελεί πρόσωπο, οντότητα ή οργανισμό που αναγράφεται στο παράρτημα I·

δ) η αναγνώριση της διαταγής ή της απόφασης δεν αντιβαίνει στη δημόσια τάξη του ενδιαφερόμενου κράτους μέλους· και

ε) το εν λόγω κράτος μέλος έχει κοινοποιήσει το μέτρο ή την απόφαση στην επιτροπή κυρώσεων.

Άρθρο 7

Κατά παρέκκλιση από το άρθρο 2 και εφόσον υφίσταται οφειλή εκ μέρους περιληφθέντος στο παράρτημα I φυσικού ή νομικού προσώπου, οντότητας ή οργανισμού, δυνάμει σύμβασης ή συμφωνίας που είχε συναφθεί ή υποχρέωσης που προέκυψε για το εν λόγω φυσικό ή νομικό πρόσωπο, οντότητα ή οργανισμό, πριν από την ημερομηνία κατά την οποία το εν λόγω φυσικό ή νομικό πρόσωπο, η οντότητα ή ο οργανισμός κατονομάστηκε από το Συμβούλιο Ασφαλείας των ΗΕ η από την επιτροπή κυρώσεων, οι αρμόδιες αρχές των κρατών μελών δύνανται να εγκρίνουν, υπό ορισμένες προϋποθέσεις που κρίνουν κατάλληλες, την αποδέσμευση ορισμένων δεσμευμένων κεφαλαίων ή οικονομικών πόρων, υπό την προϋπόθεση ότι η αρμόδια αρχή έχει διαπιστώσει ότι:

α) τα κεφάλαια ή οι οικονομικοί πόροι χρησιμοποιούνται για πληρωμή από φυσικό ή νομικό πρόσωπο, οντότητα ή οργανισμό που κατονομάζεται στο παράρτημα I·

β) η πληρωμή δεν παραβιάζει τις διατάξεις του άρθρου 2 παράγραφος 2· και

γ) η επιτροπή κυρώσεων έχει ενημερωθεί από το ενδιαφερόμενο κράτος μέλος σχετικά με την πρόθεση χορήγησης άδειας 10 εργάσιμες ημέρες νωρίτερα.

Άρθρο 8

1. Το άρθρο 2 παράγραφος 2 δεν εμποδίζει την πίστωση των δεσμευμένων λογαριασμών εκ μέρους χρηματοδοτικών ή πιστωτικών ιδρυμάτων τα οποία λαμβάνουν κεφάλαια που μεταφέρονται από τρίτους στον λογαριασμό των φυσικών ή νομικών προσώπων, οντοτήτων ή οργανισμών που έχουν περιληφθεί στον κατάλογο, υπό τον όρο ότι οι τυχόν επιπλέον πιστώσεις των λογαριασμών αυτών δεσμεύονται επίσης. Το χρηματοδοτικό ή πιστωτικό ίδρυμα ενημερώνει αμελλητί τις αρμόδιες αρχές για τις συναλλαγές αυτές.

2. Το άρθρο 2 παράγραφος 2 δεν εφαρμόζεται στην πίστωση των δεσμευμένων λογαριασμών με: α) τόκους ή άλλα έσοδα σε σχέση με αυτούς τους λογαριασμούς· β) πληρωμές που οφείλονται βάσει συμβάσεων, συμφωνιών ή υποχρεώσεων που είχαν συναφθεί ή προέκυψαν πριν από την ημερομηνία κατά την οποία το φυσικό ή νομικό πρόσωπο, η οντότητα ή ο οργανισμός που αναφέρεται στο άρθρο 2 συμπεριλήφθηκε στο παράρτημα I· ή γ) πληρωμές οφειλόμενες βάσει δικαστικής, διοικητικής ή διαιτητικής διαταγής ή απόφασης, όπως αναφέρεται στο άρθρο 6· εφόσον οι εν λόγω τόκοι, τα λοιπά έσοδα και οι πληρωμές τελούν υπό δέσμευση σύμφωνα με το άρθρο 2 παράγραφος 1.

Άρθρο 9

1. Με την επιφύλαξη των εφαρμοστέων κανόνων σχετικά με την υποβολή εκθέσεων, την εμπιστευτικότητα και το επαγγελματικό απόρρητο, τα φυσικά και νομικά πρόσωπα, οι οντότητες και οι οργανισμοί: α) παρέχουν αμέσως κάθε πληροφορία που θα διευκόλυνε τη συμμόρφωση προς τον παρόντα κανονισμό, όπως πληροφορίες για ποσά και λογαριασμούς που έχουν δεσμευθεί σύμφωνα με το άρθρο 2, στην αρμόδια αρχή του κράτους μέλους στο οποίο κατοικούν ή ευρίσκονται, και διαβιβάζουν τις πληροφορίες αυτές, είτε απευθείας είτε μέσω του κράτους μέλους, στην Επιτροπή· και β) συνεργάζονται με την αρμόδια αρχή σε κάθε έλεγχο των εν λόγω πληροφοριών.

2. Κάθε πρόσθετη πληροφορία που λαμβάνεται απευθείας από την Επιτροπή τίθεται στη διάθεση των κρατών μελών.

3. Κάθε πληροφορία που παρέχεται ή λαμβάνεται σύμφωνα με το παρόν άρθρο χρησιμοποιείται μόνο για τους σκοπούς για τους οποίους παρεσχέθη ή ελήφθη.

Άρθρο 10

Απαγορεύεται η συμμετοχή, εν γνώσει και εκ προθέσεως, σε δραστηριότητες με αντικείμενο ή αποτέλεσμα την καταστρατήγηση των μέτρων του άρθρου 2.

Άρθρο 11

1. Η δέσμευση κεφαλαίων και οικονομικών πόρων ή η άρνηση διάθεσης κεφαλαίων ή οικονομικών πόρων που έγινε καλόπιστα και με την πεποίθηση ότι συνάδει με τον παρόντα κανονισμό, δεν θεμελιώνει κανενός είδους ευθύνη του φυσικού ή νομικού προσώπου ή της οντότητας ή του οργανισμού που προέβη σ' αυτή την ενέργεια ή των διευθυντών ή των υπαλλήλων του, εκτός εάν αποδεικνύεται ότι τα κεφάλαια και οι οικονομικοί πόροι δεσμεύθηκαν ή παρακρατήθηκαν λόγω αμέλειας.

2. Οι ενέργειες φυσικών ή νομικών προσώπων, οντοτήτων ή οργανισμών δεν θεμελιώνουν κανενός είδους ευθύνη αυτών, εάν δεν γνώριζαν και δεν είχαν εύλογη αιτία να υποπτευθούν ότι με τις ενέργειές τους θα παραβίαζαν τις απαγορεύσεις που προβλέπονται στον παρόντα κανονισμό.

Άρθρο 12

1. Δεν ικανοποιούνται απαιτήσεις σχετικά με οποιαδήποτε σύμβαση ή συναλλαγή της οποίας η εκτέλεση έχει επηρεασθεί, άμεσα ή έμμεσα, εν όλω ή εν μέρει, από τα μέτρα που επιβάλλει ο παρών κανονισμός, περιλαμβανομένων των απαιτήσεων για αποζημίωση ή άλλων παρόμοιων απαιτήσεων, όπως απαίτηση συμψηφισμού ή απαίτηση βάσει εγγυήσεως, ιδίως απαίτηση για παράταση ισχύος ή πληρωμή ομολόγου, εγγύησης ή αποζημίωσης, και ειδικότερα χρηματοπιστωτικής εγγύησης ή αποζημίωσης, υπό οποιαδήποτε μορφή, εφόσον προβάλλονται από: α) κατονομαζόμενα φυσικά ή νομικά πρόσωπα, οντότητες ή οργανισμούς που περιλαμβάνονται στο παράρτημα I· β) οποιοδήποτε φυσικό ή νομικό πρόσωπο, οντότητα ή οργανισμό που ενεργεί μέσω ή εξ ονόματος ενός από τα πρόσωπα, τις οντότητες ή τους οργανισμούς που αναφέρονται στο στοιχείο α).

2. Σε οποιαδήποτε διαδικασία για την εκτέλεση απαίτησης, το βάρος της απόδειξης ότι η ικανοποίηση της απαίτησης δεν απαγορεύεται από την παράγραφο 1 φέρει το φυσικό ή νομικό πρόσωπο, η οντότητα ή ο οργανισμός που επιδιώκει την ικανοποίηση της εν λόγω απαίτησης.

3. Το παρόν άρθρο δεν θίγει το δικαίωμα των φυσικών ή νομικών προσώπων, οντοτήτων και οργανισμών που αναφέρονται στην παράγραφο 1 για δικαστικό έλεγχο της νομιμότητας της αθέτησης συμβατικών υποχρεώσεων σύμφωνα με τον παρόντα κανονισμό.

Άρθρο 13

1. Η Επιτροπή και τα κράτη μέλη ενημερώνονται αμοιβαία για τα μέτρα που λαμβάνουν δυνάμει του παρόντος κανονισμού και ανταλλάσσουν άλλες συναφείς πληροφορίες που διαθέτουν σχετικά με τον παρόντα κανονισμό, ιδίως δε πληροφορίες: ▼M8 α) που αφορούν κεφάλαια δεσμευμένα βάσει του άρθρου 2 και άδειες που χορηγήθηκαν βάσει των άρθρων 3α, 4, 5, 6 και 7· ▼B β) που αφορούν παραβάσεις και προβλήματα εφαρμογής, καθώς και αποφάσεις εθνικών δικαστηρίων.

2. Τα κράτη μέλη ενημερώνονται αμοιβαία και ενημερώνουν την Επιτροπή για οποιαδήποτε άλλη σχετική πληροφορία διαθέτουν, η οποία θα μπορούσε να επηρεάσει την αποτελεσματική εφαρμογή του παρόντος κανονισμού.

Άρθρο 14

Η Επιτροπή εξουσιοδοτείται να τροποποιεί το παράρτημα II βάσει των πληροφοριών που παρέχουν τα κράτη μέλη.

Άρθρο 15

1. Όταν το Συμβούλιο Ασφαλείας των Ηνωμένων Εθνών ή η επιτροπή κυρώσεων περιλαμβάνει στον κατάλογο ένα φυσικό ή νομικό πρόσωπο, μια οντότητα ή οργανισμό, το Συμβούλιο προσθέτει το εν λόγω φυσικό ή νομικό πρόσωπο, οντότητα ή οργανισμό στο παράρτημα I. Το Συμβούλιο γνωστοποιεί την απόφασή του και τη δήλωση των λόγων που οδήγησαν σε αυτή στο εν λόγω φυσικό ή νομικό πρόσωπο, οντότητα ή οργανισμό, είτε άμεσα, εάν η διεύθυνσή του είναι γνωστή, είτε με δημοσίευση σχετικής ανακοίνωσης, παρέχοντας τη δυνατότητα στο φυσικό ή νομικό αυτό πρόσωπο, οντότητα ή οργανισμό να υποβάλει παρατηρήσεις.

2. Όταν υποβάλλονται παρατηρήσεις ή εφόσον προκύπτουν νέα ουσιαστικά στοιχεία, το Συμβούλιο επανεξετάζει την απόφασή του και ενημερώνει το πρόσωπο, την οντότητα ή τον οργανισμό αναλόγως.

3. Όταν το Συμβούλιο Ασφαλείας των Ηνωμένων Εθνών ή η επιτροπή κυρώσεων αποφασίζουν να αποσύρουν από τον κατάλογο ένα πρόσωπο, μια οντότητα ή έναν οργανισμό ή να τροποποιήσει τα στοιχεία ταυτότητας ενός καταχωρισμένου προσώπου, οντότητας ή οργανισμού, το Συμβούλιο τροποποιεί το παράρτημα I αναλόγως.

Άρθρο 16

1. Τα κράτη μέλη θεσπίζουν τους κανόνες για τις κυρώσεις που επιβάλλονται σε περίπτωση παράβασης των διατάξεων του παρόντος κανονισμού και λαμβάνουν όλα τα αναγκαία μέτρα για να διασφαλίσουν την εφαρμογή τους. Οι προβλεπόμενες κυρώσεις πρέπει να είναι αποτελεσματικές, αναλογικές και αποτρεπτικές.

2. Τα κράτη μέλη κοινοποιούν αυτούς τους κανόνες στην Επιτροπή αμελλητί μετά την έναρξη ισχύος του παρόντος κανονισμού και της κοινοποιούν κάθε μεταγενέστερη τροποποίησή τους.

Άρθρο 17

1. Τα κράτη μέλη ορίζουν τις αρμόδιες αρχές που αναφέρονται στον παρόντα κανονισμό και τις αναγράφουν στους δικτυακούς τόπους που απαριθμούνται στο παράρτημα II. Τα κράτη μέλη κοινοποιούν στην Επιτροπή τυχόν αλλαγές στις διευθύνσεις των δικτυακών τους τόπων που απαριθμούνται στο παράρτημα II.

2. Τα κράτη μέλη κοινοποιούν στην Επιτροπή τις αρμόδιες αρχές τους, μαζί με τα στοιχεία επικοινωνίας τους, αμελλητί μετά την έναρξη ισχύος του κανονισμού και της κοινοποιούν κάθε μεταγενέστερη τροποποίησή τους.

3. Εφόσον ο παρών κανονισμός επιβάλλει την κοινοποίηση, ενημέρωση ή με άλλο τρόπο επικοινωνία με την Επιτροπή, η διεύθυνση και τα λοιπά στοιχεία επικοινωνίας που χρησιμοποιούνται για την εν λόγω επικοινωνία είναι αυτά που αναφέρονται στο παράρτημα II.

Άρθρο 18

Ο παρών κανονισμός εφαρμόζεται:

α) εντός του εδάφους της Ένωσης, συμπεριλαμβανομένου του εναέριου χώρου της·

β) επί αεροσκαφών ή πλοίων που υπάγονται στη δικαιοδοσία κράτους μέλους·

γ) σε κάθε πρόσωπο εντός ή εκτός του εδάφους της Ένωσης που είναι υπήκοος κράτους μέλους·

δ) σε κάθε νομικό πρόσωπο, οντότητα ή οργανισμό, εντός ή εκτός του εδάφους της Ένωσης, που έχει συσταθεί ή δημιουργηθεί βάσει του δικαίου κράτους μέλους·

ε) σε κάθε νομικό πρόσωπο, οντότητα ή οργανισμό για οποιαδήποτε εμπορική οικονομική δραστηριότητα που ασκεί εν όλω ή εν μέρει εντός της Ένωσης.

Άρθρο 19

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

▼M2









ΠΑΡΑΡΤΗΜΑ I

▼M11

ΚΑΤΆΛΟΓΟΣ ΠΡΟΣΏΠΩΝ, ΟΝΤΟΤΉΤΩΝ ΚΑΙ ΦΟΡΈΩΝ ΠΟΥ ΑΝΑΦΈΡΟΝΤΑΙ ΣΤΑ ΆΡΘΡΑ 1Α ΚΑΙ 2

▼M2

A. ΠΡΟΣΩΠΑ

▼M5

1. Abdullah Yahya Al Hakim [άλλως: α) Abu Ali al Hakim· β) Abu Ali al-Hakim· γ) Abdallah al-Hakim· δ) Abu Ali Alhakim· ε) Abdallah al-Mu'ayyad]. Πρωτότυπη γραφή: Χαρακτηρισμός: Ομάδα Huthi, υπαρχηγός. Διεύθυνση: Dahyan, κυβερνείο της Sa'dah, Υεμένη. Ημερομηνία γέννησης: α) περί το 1985· β) μεταξύ του 1984 και του 1986. Τόπος γέννησης: α) Dahyan, Υεμένη· β) κυβερνείο της Sa'dah, Υεμένη. Ιθαγένεια: Υεμενική. Άλλες πληροφορίες: Φύλο: Άρρεν. Ειδική ανακοίνωση Ιντερπόλ-Συμβουλίου Ασφαλείας των ΗΝ, βλέπε σύνδεσμο: https://www.interpol.int/en/notice/search/un/5837273. Ημερομηνία καταχώρισης στον κατάλογο των ΗΕ: 7.11.2014 (τροποποιήθηκε στις 20.11.2014). Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων: Η απόφαση επιβολής κυρώσεων κατά του Abdullah Yahya al Hakim ελήφθη στις 7 Νοεμβρίου 2014 δυνάμει των παραγράφων 11 και 15 της απόφασης ΣΑΗΕ 2140 (2014), καθότι πληροί τα κριτήρια χαρακτηρισμού που ορίζονται στις παραγράφους 17 και 18 της απόφασης. Ο Abdullah Yahya al Hakim συμμετείχε σε ενέργειες που απειλούν την ειρήνη, την ασφάλεια και τη σταθερότητα στην Υεμένη —όπως, π.χ. σε ενέργειες που θέτουν εμπόδια στην εφαρμογή της συμφωνίας της 23ης Νοεμβρίου 2011 μεταξύ της κυβέρνησης της Υεμένης και των αντιπάλων της, η οποία προβλέπει την ειρηνική μετάβαση εξουσίας στην Υεμένη— και εμποδίζουν την ομαλή εξέλιξη της πολιτικής διαδικασίας στη χώρα. Σύμφωνα με τις πληροφορίες, τον Ιούνιο του 2014, ο Abdullah Yahya al Hakim πραγματοποίησε συνάντηση για την οργάνωση πραξικοπήματος κατά του Προέδρου της Υεμένης Abdrabuh Mansour Hadi. Ο Al Hakim συναντήθηκε με διοικητές στρατιωτικών σωμάτων και σωμάτων ασφάλειας καθώς και με αρχηγούς φυλετικών ομάδων· στη συνάντηση συμμετείχαν ηγετικές προσωπικότητες πιστές στον πρώην πρόεδρο της Υεμένης Ali Abdullah Saleh με σκοπό τον συντονισμό των στρατιωτικών κινήσεων κατάληψης της πρωτεύουσας της Υεμένης, Σάνα. Σε δημόσια δήλωσή του στις 29 Αυγούστου 2014, ο πρόεδρος του Συμβουλίου Ασφαλείας των Ηνωμένων Εθνών δήλωσε ότι το Συμβούλιο καταδικάζει τις ενέργειες των δυνάμεων υπό την ηγεσία του Abdullah Yahya al Hakim, οι οποίες στις 8 Ιουλίου 2014 κατέλαβαν την πόλη Amran, συμπεριλαμβανομένου του στρατηγείου ταξιαρχίας του Στρατού. Τον Ιούλιο του 2014, ο Al Hakim ηγήθηκε της βίαιης κατάληψης του κυβερνείου της Amran και ήταν ο στρατιωτικός διοικητής που λάμβανε αποφάσεις σχετικά με τις συνεχιζόμενες συγκρούσεις στο κυβερνείο της Amran και στην πόλη Hamdan. Από τις αρχές Σεπτεμβρίου του 2014, ο Abdullah Yahya al Hakim παρέμεινε στη Σάνα προκειμένου να επιβλέπει τις στρατιωτικές επιχειρήσεις σε περίπτωση έναρξης των συγκρούσεων. Ρόλος του ήταν να οργανώνει τις στρατιωτικές επιχειρήσεις που θα οδηγούσαν στην ανατροπή της υεμενικής κυβέρνησης και ταυτόχρονα είχε αναλάβει την κατάληψη και τον έλεγχο όλων των δρόμων που οδηγούν μέσα και έξω από τη Σάνα.

2. Abd Al-Khaliq Al-Houthi [άλλως: α) Abd-al-Khaliq al-Huthi· β) Abd-al-Khaliq Badr-al-Din al Huthi· γ) 'Abd al-Khaliq Badr al-Din al-Huthi·δ) Abd al-Khaliq al-Huthi· ε) Abu-Yunus]. Πρωτότυπη γραφή: Χαρακτηρισμός: Στρατιωτικός διοικητής της ομάδας Huthi. Ημερομηνία γέννησης: 1984. Ιθαγένεια: Υεμενική. Άλλες πληροφορίες: Φύλο: Άρρεν. Ειδική ανακοίνωση Ιντερπόλ-Συμβουλίου Ασφαλείας των ΗΝ, βλέπε σύνδεσμο: https://www.interpol.int/en/notice/search/un/5837297. Ημερομηνία καταχώρισης στον κατάλογο των ΗΕ:7.11.2014 (τροποποιήθηκε στις 20.11.2014, 26.8.2016). Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων: Η απόφαση επιβολής κυρώσεων κατά του Abd al-Khaliq al-Houthi ελήφθη στις 7 Νοεμβρίου 2014 δυνάμει των παραγράφων 11 και 15 της ΣΑΗΕ 2140 (2014), καθότι πληροί τα κριτήρια χαρακτηρισμού που ορίζονται στις παραγράφους 17 και 18 της απόφασης. Ο Abd al-Khaliq al-Houthi συμμετείχε σε ενέργειες που απειλούν την ειρήνη, την ασφάλεια και τη σταθερότητα στην Υεμένη — όπως π.χ. σε ενέργειες που θέτουν εμπόδια στην εφαρμογή της συμφωνίας της 23ης Νοεμβρίου 2011, μεταξύ της κυβέρνησης της Υεμένης και των αντιπάλων της, η οποία προβλέπει την ειρηνική μετάβαση εξουσίας στην Υεμένη — και εμποδίζουν την ομαλή εξέλιξη της πολιτικής διαδικασίας στη χώρα. Στο τέλος του Οκτωβρίου 2013, ο Abd al-Khaliq al-Houthi ηγήθηκε επίθεσης ομάδας μαχητών που έφεραν στολές του υεμενικού στρατού σε διαφορετικά σημεία της πόλης Dimaj. Οι επακόλουθες συγκρούσεις κατέληξαν στην απώλεια μεγάλου αριθμού ανθρώπινων ζωών. Στα τέλη του Σεπτεμβρίου 2014, άγνωστος αριθμός αταυτοποίητων μαχητών φέρεται ότι προετοιμαζόταν να επιτεθεί σε διπλωματικές εγκαταστάσεις στη Σάνα, ενεργώντας υπό τις εντολές του Abd al-Khaliq al-Houthi. Στις 30 Αυγούστου 2014, ο al-Houthi συντόνισε τη μεταφορά όπλων από την Amran σε καταυλισμό διαμαρτυρίας στη Σάνα.

▼M6

3. Ali Abdullah Saleh (άλλως: Ali Abdallah Salih). Πρωτότυπη γραφή: Χαρακτηρισμός: α) πρόεδρος του κόμματος του Γενικού Λαϊκού Κογκρέσου της Υεμένης· β) πρώην πρόεδρος της Δημοκρατίας της Υεμένης. Ημερομηνία γέννησης: α) 21.3.1945, β) 21.3.1946, γ) 21.3.1942, δ) 21.3.1947. Τόπος γέννησης: α) Bayt al-Ahmar, κυβερνείο της Σάνα, Υεμένη, β) Σάνα, Υεμένη, γ) Σάνα, Sanhan, Al-Rib' al-Sharqi. Υπηκοότητα: Υεμενική. Αρ. διαβατηρίου: 00016161 (Υεμένη). Αριθ. καταχώρισης στα εθνικά μητρώα: 01010744444. Λοιπές πληροφορίες: Φύλο: Άρρεν. Κατάσταση: φέρεται ως αποβιώσας. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών: https://www.interpol.int/en/notice/search/un/5837306. Ημερομηνία καταχώρισης στον κατάλογο των Ηνωμένων Εθνών: 7.11.2014 (τροποποιήθηκε στις 20 Νοεμβρίου 2014, 23 Απριλίου 2018). Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων: Η απόφαση επιβολής κυρώσεων κατά του Ali Abdullah Saleh ελήφθη στις 7 Νοεμβρίου 2014 δυνάμει των παραγράφων 11 και 15 της απόφασης 2140 (2014), καθότι πληροί τα κριτήρια χαρακτηρισμού που ορίζονται στις παραγράφους 17 και 18 της απόφασης. Ο Ali Abdullah Saleh συμμετείχε σε ενέργειες που απειλούν την ειρήνη, την ασφάλεια και τη σταθερότητα στην Υεμένη —όπως π.χ. σε ενέργειες που θέτουν εμπόδια στην εφαρμογή της συμφωνίας της 23ης Νοεμβρίου 2011, μεταξύ της κυβέρνησης της Υεμένης και των αντιπάλων της, η οποία προβλέπει την ειρηνική μετάβαση εξουσίας στην Υεμένη— και εμποδίζουν την ομαλή εξέλιξη της πολιτικής διαδικασίας στη χώρα. Μετά τη συμφωνία της 23ης Νοεμβρίου 2011, η οποία είχε τη στήριξη του Συμβουλίου Συνεργασίας του Περσικού Κόλπου, ο Ali Abdullah Saleh παραιτήθηκε από πρόεδρος της Υεμένης αφού είχε παραμείνει περισσότερο από 30 χρόνια στη θέση αυτή. Από το φθινόπωρο του 2012, ο Ali Abdullah Saleh φέρεται ως ένας από τους βασικότερους υποστηρικτές των ενεργειών της ομάδας Huthi στη βόρεια Υεμένη. Οι συγκρούσεις στη νότια Υεμένη τον Φεβρουάριο του 2013 ήταν αποτέλεσμα των συνδυασμένων προσπαθειών του Saleh, της Αλ Κάιντα στην Αραβική Χερσόνησο (AQAP) και του αποσχιστικού στοιχείου του Νότου Ali Salim al-Bayd που επιθυμούσαν να προκαλέσουν προβλήματα πριν από τη Διάσκεψη Εθνικού Διαλόγου της 18ης Μαρτίου 2013 στην Υεμένη. Πιο πρόσφατα, από τον Σεπτέμβριο του 2014, ο Saleh προβαίνει σε αποσταθεροποιητικές ενέργειες χρησιμοποιώντας τρίτους προκειμένου να υπονομεύσει την κεντρική κυβέρνηση και να δημιουργήσει αρκετή αστάθεια ώστε να απειλήσει με πραξικόπημα. Σύμφωνα με την έκθεση που εξέδωσε η Επιτροπή Εμπειρογνωμόνων των Ηνωμένων Εθνών για την Υεμένη τον Σεπτέμβριο του 2014, συνομιλητές υποστήριξαν ότι ο Saleh στηρίζει τις βίαιες ενέργειες ορισμένων συμπατριωτών του χορηγώντας τους κεφάλαια και πολιτική στήριξη και εξασφαλίζοντας ότι τα μέλη του Γενικού Λαϊκού Κογκρέσου θα συνεχίσουν να αποσταθεροποιούν με διάφορα μέσα την Υεμένη.

▼M4

4. Abdulmalik al-Houthi (άλλως: Abdulmalik al-Huthi) Λοιπές πληροφορίες: Αρχηγός του κινήματος Houthi της Υεμένης. Έχει συμμετάσχει σε πράξεις οι οποίες απειλούν την ειρήνη, την ασφάλεια ή τη σταθερότητα της Υεμένης. Ημερομηνία καταχώρισης από τον ΟΗΕ:14.4.2015 (τροποποιήθηκε στις 26.8.2016). Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων: Η απόφαση επιβολής κυρώσεων κατά του Abdulmalik Al-Houthi λήφθηκε στις 14 Απριλίου 2015 δυνάμει των παραγράφων 11 και 15 της απόφασης 2140 (2014) και της παραγράφου 14 της απόφασης 2216 (2015). Ο Abdul Malik al-Houthi ηγείται ομάδας που έχει συμμετάσχει σε πράξεις οι οποίες απειλούν την ειρήνη, την ασφάλεια ή τη σταθερότητα της Υεμένης. Τον Σεπτέμβριο του 2014 δυνάμεις Houthi κατέλαβαν τη Σάνα και τον Ιανουάριο του 2015 επιχείρησαν να αντικαταστήσουν μονομερώς τη νόμιμη κυβέρνηση της Υεμένης με μια παράνομη διοικητική αρχή κυριαρχούμενη από τους Houthi. Ο al-Houthi ανέλαβε την ηγεσία του κινήματος Houthi της Υεμένης το 2004 μετά τον θάνατο του αδελφού του, Hussein Badredden al-Houthi. Ως αρχηγός της ομάδας, ο al-Houthi έχει απειλήσει επανειλημμένα τις αρχές της Υεμένης με περαιτέρω αναταραχές, αν δεν ανταποκριθούν στα αιτήματά του, και έθεσε υπό κράτηση τον πρόεδρο Hadi, τον πρωθυπουργό, καθώς και βασικά μέλη του υπουργικού συμβουλίου. Στη συνέχεια ο Hadi διέφυγε στο Άντεν. Οι Houthi προέβησαν τότε σε μια ακόμη επίθεση κατά του Άντεν, επικουρούμενες από στρατιωτικές μονάδες που παρέμειναν πιστές στον πρώην πρόεδρο Saleh και τον γιο του, Ahmed Ali Saleh.

▼M5

5. Ahmed Ali Abdullah Saleh (άλλως: Ahmed Ali Abdullah Al-Ahmar) Τίτλος: Πρώην πρέσβης, πρώην ταξίαρχος. Ημερομηνία γέννησης:25.7.1972. Ιθαγένεια: Υεμενική. Διαβατήριο αριθ.: α) διαβατήριο Υεμένης αριθ. 17979 εκδοθέν στο όνομα Ahmed Ali Abdullah Saleh (που αναφέρεται στο δελτίο διπλωματικής ταυτότητας αριθ.: 31/2013/20/003140 κατωτέρω) · β) διαβατήριο Υεμένης αριθ. 02117777 εκδοθέν στις 8.11.2005 στο όνομα Ahmed Ali Abdullah Al-Ahmar· γ) διαβατήριο Υεμένης αριθ. 06070777 εκδοθέν στις 3.12.2014 στο όνομα Ahmed Ali Abdullah Al-Ahmar. Διεύθυνση: Ηνωμένα Αραβικά Εμιράτα. Λοιπές πληροφορίες: Διαδραμάτισε καίριο ρόλο στη διευκόλυνση της στρατιωτικής επέκτασης των Houthi. Έχει συμμετάσχει σε πράξεις οι οποίες απειλούν την ειρήνη, την ασφάλεια ή τη σταθερότητα της Υεμένης. Ο Ahmed Saleh είναι γιος του πρώην προέδρου της Δημοκρατίας της Υεμένης, Ali Abdullah Saleh (YEi.003). Ο Ahmed Ali Abdullah Saleh προέρχεται από περιοχή που είναι γνωστή ως Bayt Αl-Ahmar, η οποία βρίσκεται σε απόσταση περίπου 20 χιλιομέτρων νοτιοανατολικά της πρωτεύουσας Σάνα. Αριθ. διπλωματικής ταυτότητας: Δελτίο διπλωματικής ταυτότητας αριθ.: 31/2013/20/003140, εκδοθέν στις 7.7.2013 από το Υπουργείο Εξωτερικών των Ηνωμένων Αραβικών Εμιράτων στο όνομα Ahmed Ali Abdullah Saleh· τρέχουσα κατάσταση: ακυρωθείσα. Ειδική επισήμανση Ιντερπόλ-Συμβουλίου Ασφαλείας των ΗΝ, βλέπε σύνδεσμο: https://www.interpol.int/en/notice/search/un/5895854. Ημερομηνία καταχώρισης στον κατάλογο των ΗΕ:14.4.2015 (τροποποιήθηκε στις 16.9.2015). Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων: Ο Ahmed Ali Saleh επιδίωξε να υπονομεύσει την εξουσία του προέδρου Hadi, να αναχαιτίσει τις προσπάθειες του Hadi για μεταρρύθμιση του στρατιωτικού τομέα και να παρεμποδίσει την ειρηνική μετάβαση της Υεμένης στη δημοκρατία. Ο Saleh διαδραμάτισε καίριο ρόλο στη διευκόλυνση της στρατιωτικής επέκτασης των Houthi. Έως τα μέσα Φεβρουαρίου 2013, ο Ahmed Ali Saleh είχε διανείμει χιλιάδες νέα τουφέκια στις ταξιαρχίες της Δημοκρατικής Φρουράς και σε άγνωστης ταυτότητας σεΐχηδες φυλών. Τα όπλα είχαν αποκτηθεί ήδη από το 2010, με στόχο την εξαγορά της υποστήριξης των παραληπτών τους για πολιτικό όφελος σε μεταγενέστερη ημερομηνία. Μετά την παραίτηση του πατέρα τού Saleh, πρώην προέδρου της Δημοκρατίας της Υεμένης Ali Abdullah Saleh, από το αξίωμα του προέδρου της Υεμένης το 2011, ο Ahmed Ali Saleh διατήρησε τη θέση του ως διοικητής της Δημοκρατικής Φρουράς της Υεμένης. Τουλάχιστον ένα χρόνο αργότερα, ο Saleh αποπέμφθηκε από τον Πρόεδρο Hadi, αλλά ακόμη και μετά την απομάκρυνσή του διατήρησε σημαντική επιρροή στον στρατό της Υεμένης. Ο Ali Abdullah Saleh περιελήφθη στον κατάλογο των Ηνωμένων Εθνών με την ΑΣΑΗΕ 2140 τον Νοέμβριο του 2014.

▼M9

6. Sultan Saleh Aida Aida Zabin Λοιπά στοιχεία: Διευθυντής της Υπηρεσίας δίωξης του εγκλήματος (CID) στη Σάνα. Έχει συμμετάσχει σε πράξεις οι οποίες απειλούν την ειρήνη, την ασφάλεια και τη σταθερότητα της Υεμένης. Ημερομηνία καταχώρισης στον κατάλογο του ΟΗΕ: 25.2.2021. Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων: Ο Sultan Saleh Aida Aida Zabin έχει συμμετάσχει σε ενέργειες που απειλούν την ειρήνη, την ασφάλεια και τη σταθερότητα της Υεμένης, συμπεριλαμβανομένων παραβιάσεων του εφαρμοστέου διεθνούς ανθρωπιστικού δικαίου και παραβιάσεων των ανθρωπίνων δικαιωμάτων στην Υεμένη. Ο Sultan Saleh Aida Aida Zabin είναι διευθυντής της Υπηρεσίας δίωξης του εγκλήματος (CID) στη Σάνα. Έχει διαδραματίσει εξέχοντα ρόλο στην πολιτική εκφοβισμού και συστηματικών συλλήψεων, κρατήσεων, βασανιστηρίων, σεξουαλικής βίας και βιασμού πολιτικά ενεργών γυναικών. Ως διευθυντής της CID, ο Zabin είναι άμεσα ή δυνάμει της εξουσίας του υπεύθυνος και συνεργός στη χρήση πολλαπλών τόπων κράτησης, συμπεριλαμβανομένου του κατ’ οίκον περιορισμού, αστυνομικών τμημάτων, επίσημων φυλακών και κέντρων κράτησης και μυστικών κέντρων κράτησης. Σε αυτούς τους τόπους, γυναίκες, μεταξύ των οποίων τουλάχιστον μία ανήλικη, εξαφανίστηκαν, ανακρίθηκαν επανειλημμένα, βιάστηκαν, βασανίστηκαν, στερήθηκαν έγκαιρη ιατρική περίθαλψη και υποβλήθηκαν σε καταναγκαστική εργασία. Σε ορισμένες περιπτώσεις, ο ίδιος ο Zabin διενήργησε βασανιστήρια.

▼M10

7. Saleh Mesfer Saleh Al Shaer [άλλως: α) Saleh Mosfer Saleh al Shaer· β) Saleh Musfer Saleh al Shaer· γ) Saleh Mesfer al Shaer· δ) Saleh al Shae· ε) Saleh al Sha’ir· στ) Abu Yasser]. Πρωτότυπη γραφή: الشاعر صالح مسفر صالح Χαρακτηρισμός: Υποστράτηγος, «Δικαστικός θεματοφύλακας» περιουσιακών στοιχείων και κεφαλαίων που ανήκουν σε αντιπάλους των Χούθι. Διεύθυνση: Υεμένη. Τόπος γέννησης: Al Safrah, κυβερνείο της Sa’dah, Υεμένη. Ιθαγένεια: υεμενική. Αριθ. διαβατηρίου: α) αριθ. 05274639 (Υεμένη), ημερομηνία έκδοσης: 7.10.2013 (Ημερομηνία λήξης: 7.10.2019) β) αριθμός 00481779 (Υεμένη), ημερομηνία έκδοσης: 9.12.2000 (Ημερομηνία λήξης: 9.12.2006) Αριθ. ταυτότητας: α) 1388114 (Υεμένη) β) 10010057512 (Υεμένη). Άλλες πληροφορίες: Ως «Υφυπουργός Άμυνας αρμόδιος για τη διοικητική μέριμνα» των Χούθι βοήθησε τους Χούθι να αποκτήσουν λαθραία όπλα. Ως «δικαστικός θεματοφύλακας» ενεπλάκη άμεσα στην εκτεταμένη και παράνομη ιδιοποίηση περιουσιακών στοιχείων και οντοτήτων που ανήκαν σε ιδιώτες οι οποίοι τελούσαν υπό κράτηση από τους Χούθι ή εξαναγκάστηκαν να καταφύγουν εκτός Υεμένης. Σωματικά χαρακτηριστικά: χρώμα οφθαλμών: καστανό· χρώμα μαλλιών: γκρι· χρώμα επιδερμίδας: μέτριο· σωματική διάπλαση: αδύνατος· ύψος (ft/in): άγνωστο· βάρος (lbs): άγνωστο· και φυλή: μέλος της συνομοσπονδίας φυλών Χασίντ. Φωτογραφία διαθέσιμη για καταχώριση στην Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών – Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/How-we-work/Notices/View-UN-Notices-Individuals. Ημερομηνία καταχώρισης στον κατάλογο του ΟΗΕ:9.11.2021. Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων: Σύμφωνα με το τμήμα 5 στοιχείο ζ) των οδηγιών που διέπουν τη διεξαγωγή των εργασιών της, η Επιτροπή του Συμβουλίου Ασφαλείας, η οποία συστάθηκε δυνάμει της απόφασης 2140, καθιστά προσβάσιμη μια συνοπτική έκθεση των λόγων καταχώρισης προσώπων, ομάδων, επιχειρήσεων και οντοτήτων στον οικείο κατάλογο κυρώσεων. Ημερομηνία κατά την οποία η συνοπτική έκθεση κατέστη διαθέσιμη στον δικτυακό τόπο της Επιτροπής: 9 Νοεμβρίου 2021 Ο Saleh Mesfer Saleh Al Shaer καταχωρίστηκε στον κατάλογο στις 9 Νοεμβρίου 2021 σύμφωνα με τις παραγράφους 11 και 15 της απόφασης 2140 (2014) και την παράγραφο 14 της απόφασης 2216 (2015), καθότι πληροί τα κριτήρια χαρακτηρισμού που ορίζονται στην παράγραφο 17 και στην παράγραφο 18 στοιχείο γ) της απόφασης 2140 (2014). Ο Saleh Mesfer Saleh Al Shaer έχει συμμετάσχει σε ενέργειες και έχει παράσχει στήριξη σε ενέργειες που απειλούν την ειρήνη, την ασφάλεια και τη σταθερότητα στην Υεμένη, έχει δε κατευθύνει ενέργειες που παραβιάζουν το εφαρμοστέο διεθνές ανθρωπιστικό δίκαιο στην Υεμένη. Πρόσθετες πληροφορίες: Σύμφωνα με το υπόμνημα της ομάδας εμπειρογνωμόνων των Ηνωμένων Εθνών για την υπόθεση της 28ης Αυγούστου 2019, ο Saleh Mesfer Saleh Al Shaer έχει συμμετάσχει σε ενέργειες που απειλούν την ειρήνη, την ασφάλεια και τη σταθερότητα της Υεμένης, οπότε πληροί τα κριτήρια χαρακτηρισμού όπως ορίζονται στην παράγραφο 17 της απόφασης 2140 (2014). Ως Υφυπουργός Άμυνας αρμόδιος για τη διοικητική μέριμνα των Χούθι βοήθησε τους Χούθι να αποκτήσουν λαθραία όπλα. Καταχωρίστηκε στον κατάλογο και για την άμεση συμμετοχή του, από τις αρχές του 2018, στην εκτεταμένη και παράνομη ιδιοποίηση περιουσιακών στοιχείων και οντοτήτων που ανήκουν σε ιδιώτες οι οποίοι τελούν υπό κράτηση από τους Χούθι ή εξαναγκάστηκαν να καταφύγουν εκτός Υεμένης, υπό την ιδιότητά του ως «δικαστικού θεματοφύλακα» και κατά παράβαση του διεθνούς ανθρωπιστικού δικαίου. Ο Al Shaer χρησιμοποίησε την εξουσία του και ένα δίκτυο με έδρα τη Sana’a, το οποίο περιλαμβάνει μέλη της οικογένειάς του, ένα ειδικό ποινικό δικαστήριο, το εθνικό γραφείο ασφαλείας, την κεντρική τράπεζα, τις υπηρεσίες μητρώου του Υπουργείου Εμπορίου και Βιομηχανίας της Υεμένης και ορισμένες ιδιωτικές τράπεζες, με σκοπό την αυθαίρετη αποστέρηση επιλεγμένων ιδιωτών και οντοτήτων από τον πλούτο τους χωρίς δίκαιη δίκη ή την παροχή δυνατότητας προσφυγής.

8. Muhammad Abd Al-Karim Al-Ghamari [άλλως: α) Mohammad Al-Ghamari]. Πρωτότυπη γραφή: الغماري محمد عبدالكریم Χαρακτηρισμός: Υποστράτηγος, Αρχηγός του Γενικού Επιτελείου των Χούθι. Διεύθυνση: Υεμένη. Ημερομηνία γέννησης: α) 1979· β) 1984. Τόπος γέννησης: Izla Dhaen, περιφέρεια Wahha, κυβερνείο της Hajjar, Υεμένη. Ιθαγένεια: υεμενική. Άλλες πληροφορίες: Αρχηγός του Γενικού Επιτελείου των ενόπλων δυνάμεων των Χούθι, διαδραματίζει ηγετικό ρόλο στην ενορχήστρωση των στρατιωτικών ενεργειών των Χούθι που απειλούν άμεσα την ειρήνη, την ασφάλεια και τη σταθερότητα στην Υεμένη, μεταξύ άλλων στο Marib, καθώς και των διασυνοριακών επιθέσεων κατά της Σαουδικής Αραβίας. Φωτογραφία διαθέσιμη για καταχώριση στην Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών – Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/How-we-work/Notices/View-UN-Notices-Individuals. Ημερομηνία καταχώρισης στον κατάλογο του ΟΗΕ:9.11.2021 Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων: Σύμφωνα με το τμήμα 5 στοιχείο ζ) των οδηγιών που διέπουν τη διεξαγωγή των εργασιών της, η Επιτροπή του Συμβουλίου Ασφαλείας, η οποία συστάθηκε δυνάμει της απόφασης 2140, καθιστά προσβάσιμη μια συνοπτική έκθεση των λόγων καταχώρισης προσώπων, ομάδων, επιχειρήσεων και οντοτήτων στον οικείο κατάλογο κυρώσεων. Ημερομηνία κατά την οποία η συνοπτική έκθεση κατέστη διαθέσιμη στον δικτυακό τόπο της Επιτροπής: 9 Νοεμβρίου 2021 Ο Muhammad Abd Al-Karim Al-Ghamari καταχωρίστηκε στον κατάλογο στις 9 Νοεμβρίου 2021 σύμφωνα με τις παραγράφους 11 και 15 της απόφασης 2140 (2014) και την παράγραφο 14 της απόφασης 2216 (2015), καθότι πληροί τα κριτήρια χαρακτηρισμού που ορίζονται στην παράγραφο 17 της απόφασης 2140 (2014). Ο Muhammad Abd Al-Karim Al-Ghamari έχει συμμετάσχει σε ενέργειες και έχει παράσχει στήριξη σε ενέργειες που απειλούν την ειρήνη, την ασφάλεια και τη σταθερότητα στην Υεμένη. Πρόσθετες πληροφορίες: Ο Al-Ghamari περιλαμβάνεται στον κατάλογο λόγω της συμμετοχής του και του ηγετικού του ρόλου σε στρατιωτικές εκστρατείες των Χούθι που απειλούν την ειρήνη, την ασφάλεια και τη σταθερότητα στην Υεμένη, εκπληρώνοντας έτσι τα κριτήρια χαρακτηρισμού που ορίζονται στην παράγραφο 17 της απόφασης 2140 (2014). Ο Al-Ghamari, ως στρατιωτικός αρχηγός του Γενικού Επιτελείου των Χούθι, διαδραματίζει ηγετικό ρόλο στην ενορχήστρωση των στρατιωτικών ενεργειών των Χούθι που απειλούν άμεσα την ειρήνη, την ασφάλεια και τη σταθερότητα στην Υεμένη, καθώς και των διασυνοριακών επιθέσεων κατά της Σαουδικής Αραβίας. Ήταν ο επικεφαλής της πρόσφατης μεγάλης κλίμακας επίθεσης των Χούθι σε εδάφη που τελούν υπό την κατοχή της κυβέρνησης της Υεμένης στο κυβερνείο Marib. Η επίθεση στο Marib επιδεινώνει την ανθρωπιστική κρίση στην Υεμένη, καθώς θέτει περίπου ένα εκατομμύριο ευάλωτα εσωτερικά εκτοπισμένα άτομα σε κίνδυνο νέου εκτοπισμού, οδηγεί στον θάνατο αμάχων και προκαλεί ευρύτερη κλιμάκωση της σύγκρουσης. — Προφίλ στην εφημερίδα Al Estiklal: «Muhammad Al-Ghamari; Houthi Leader Who Conveyed The Iranian “Revolutionary Guards” Experience To Yemen» («Muhammad Al-Ghamari: ο αρχηγός των Χούθι που μετέφερε την πείρα της ιρανικής επαναστατικής φρουράς στην Υεμένη») (https://www.alestiklal.net/en/view/8824/muhammad-al-ghamari-the-houthi-leader-who-conveyed-the-iranian-revolutionary-guards-experience-to-yemen) [πρόσβαση στις 19/10/2021] — Al Mashhad al-Yemeni (στα αραβικά): «Insurgency Leader Al-Huthi Appoints Prominent Commander To Lead Fighting in Al Hudaydah» («Ο αρχηγός των ανταρτών Al-Huthi διορίζει εξέχοντα διοικητή για να ηγηθεί του αγώνα στην Al Hudaydah») (https://www.almashhad-alyemeni.com/print~136875) [πρόσβαση στις 19/10/2021] — Al Mashhad al-Yemeni (στα αραβικά): έκθεση στα αραβικά σχετικά με τον διορισμό του al-Ghamari ως «Ανώτατου Διοικητή» στο Marib (https://www.almashhad-alyemeni.com/195498) [πρόσβαση στις 19/10/2021] — Τηλεοπτικός σταθμός Al Manar: «Yemeni Chief of Staff: Ready for Long-Term War with Saudi-led Coalition States» («Αρχηγός Γενικού Επιτελείου Στρατού της Υεμένης: έτοιμοι για μακροχρόνιο πόλεμο με τα κράτη του συνασπισμού υπό την ηγεσία της Σαουδικής Αραβίας») (http://english.manartv.com.lb/842052) [πρόσβαση στις 19/10/2021] — Al Marjie (στα αραβικά): προφίλ του al-Ghamari – https://www.almarjie-paris.com/1479 [πρόσβαση στις 19/10/2021] — Al Jazeera: «Houthis say they attacked Aramco, Patriot targets in Saudi Arabia» («Οι Χούθι ισχυρίζονται ότι πραγματοποίησαν επίθεση στην Aramco και σε συστήματα Patriot στη Σαουδική Αραβία») (https://www.aljazeera.com/news/2021/4/15/yemens-houthis-say-attacked-aramco-patriot-targets-in-jazan) [πρόσβαση στις 19/10/2021] — Human Rights Watch: «Houthi Landmines Kill Civilians, Block Aid» («Θάνατοι αμάχων από νάρκες των Χούθι, εμπόδια στην ανθρωπιστική βοήθεια») (https://www.hrw.org/news/2019/04/22/yemen-houthi-landmines-kill-civilians-block-aid) [πρόσβαση στις 19/10/2021] — The Missile War in Yemen («Ο πόλεμος των πυραύλων στην Υεμένη»): έκθεση του Κέντρου Διεθνών και Στρατηγικών Μελετών (https://www.csis.org/analysis/missile-war-yemen-1) [πρόσβαση στις 19/10/2021] — Mines And IEDs Employed By Houthi Forces On Yemen’s West Coast («Χρήση ναρκών και αυτοσχέδιων εκρηκτικών μηχανισμών από τις δυνάμεις των Χούθι στη δυτική ακτή της Υεμένης»): έκθεση της Conflict Armament Research (https://www.conflictarm.com/dispatches/mines-and-ieds-employed-by-houthi-forces-on-yemens-west-coast/) [πρόσβαση στις 19/10/2021]

9. Yusuf Al-Madani Πρωτότυπη γραφή: یوسف المداني Βαθμός: Υποστράτηγος. Χαρακτηρισμός: Διοικητής της Πέμπτης Στρατιωτικής Περιφέρειας των Χούθι. Διεύθυνση: Υεμένη. Ημερομηνία γέννησης: 1977. Τόπος γέννησης: Περιοχή Muhatta, επαρχία Hajjah, Υεμένη. Ιθαγένεια: υεμενική. Άλλες πληροφορίες: Εξέχων αρχηγός των δυνάμεων των Χούθι και διοικητής δυνάμεων στις πόλεις Hudaydah, Hajjah, Al Mahwit και Raymah της Υεμένης, οι οποίες απειλούν την ειρήνη, την ασφάλεια και τη σταθερότητα στην Υεμένη. Το 2021- ο Al-Madani τοποθετήθηκε στις δυνάμεις επίθεσης κατά του Marib. Φωτογραφία διαθέσιμη για καταχώριση στην Ειδική Αγγελία ΙΝΤΕΡΠΟΛ-Συμβουλίου Ασφαλείας των Ηνωμένων Εθνών – Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/How-we-work/Notices/View-UN-Notices-Individuals. Ημερομηνία καταχώρισης στον κατάλογο του ΟΗΕ:9.11.2021. Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων: Σύμφωνα με το τμήμα 5 στοιχείο ζ) των οδηγιών που διέπουν τη διεξαγωγή των εργασιών της, η Επιτροπή του Συμβουλίου Ασφαλείας, η οποία συστάθηκε δυνάμει της απόφασης 2140, καθιστά προσβάσιμη μια συνοπτική έκθεση των λόγων καταχώρισης προσώπων, ομάδων, επιχειρήσεων και οντοτήτων στον οικείο κατάλογο κυρώσεων. Ημερομηνία κατά την οποία η συνοπτική έκθεση κατέστη διαθέσιμη στον δικτυακό τόπο της Επιτροπής: 9 Νοεμβρίου 2021 Ο Yusuf Al-Madani καταχωρίστηκε στον κατάλογο στις 9 Νοεμβρίου 2021 σύμφωνα με τις παραγράφους 11 και 15 της απόφασης 2140 (2014) και την παράγραφο 14 της απόφασης 2216 (2015), καθότι πληροί τα κριτήρια χαρακτηρισμού που ορίζονται στην παράγραφο 17 της απόφασης 2140 (2014). Ο Yusuf Al-Madani έχει συμμετάσχει και παράσχει στήριξη σε ενέργειες που απειλούν την ειρήνη, την ασφάλεια και τη σταθερότητα στην Υεμένη. Πρόσθετες πληροφορίες: Ο Al-Madani περιλαμβάνεται στον κατάλογο λόγω της συμμετοχής του και του ηγετικού του ρόλου σε στρατιωτικές εκστρατείες των Χούθι που απειλούν την ειρήνη, την ασφάλεια και τη σταθερότητα στην Υεμένη, εκπληρώνοντας έτσι τα κριτήρια χαρακτηρισμού που ορίζονται στην παράγραφο 17 της απόφασης 2140 (2014). Ο Al-Madani είναι εξέχων αρχηγός των δυνάμεων των Χούθι και διοικητής δυνάμεων στις πόλεις Hudaydah, Hajjah, Al Mahwit και Raymah της Υεμένης. Το 2021- ο Al-Madani τοποθετήθηκε στις δυνάμεις επίθεσης κατά του Marib. Η επίμονη επανατοποθέτηση των Χούθι και άλλες παραβιάσεις των διατάξεων περί κατάπαυσης του πυρός που περιλαμβάνονται στη συμφωνία της Hudaydah έχουν αποσταθεροποιήσει μια πόλη που χρησιμεύει ως κρίσιμη οδός για ανθρωπιστικά και βασικά εμπορικά αγαθά. Επιπλέον, υπάρχουν τακτικές αναφορές για επιθέσεις Χούθι κατά αμάχων και μη στρατιωτικών υποδομών εντός και πέριξ της Hudaydah, οι οποίες επιδεινώνουν περαιτέρω την κατάσταση για τους Υεμένιους των οποίων η ανάγκη για ανθρωπιστική βοήθεια είναι εκ των μεγαλύτερων στη χώρα. — Al Masda (στα αραβικά): «Houthis Appoint Acting Defense, Interior Ministers, Members of Supreme Security Committee» («Οι Χούθι διορίζουν τους ασκούντες καθήκοντα υπουργών Άμυνας και Εσωτερικών και τα μέλη της Ανώτατης Επιτροπής Ασφαλείας») (https://almasdaronline.com/article/67627) [πρόσβαση στις 19/10/2021] — Saba (στα αραβικά): Report Says Head of Al-Huthi Supreme Political Council Visits Navy Missiles Exhibition («Αναφορά για επίσκεψη του επικεφαλής του Ανώτατου Πολιτικού Συμβουλίου των Χούθι σε έκθεση ναυτικών πυραύλων») (https://www.saba.ye/ar/news478675.htm) [πρόσβαση στις 19/10/2021] — Aden Al Hadath (στα αραβικά): “Dissident Figure” Says ‘Abd-al-Malik Al-Huthi Has Leukemia, Identifies “Likely Successor” («Αντικαθεστωτικός παράγοντας δηλώνει ότι ο Abd-al-Malik Al-Huthi πάσχει από λευχαιμία, φωτογραφίζει τον πιθανό διάδοχο») (https://aden-alhadath.info/news/35501) [πρόσβαση στις 19/10/2021] — Λογαριασμός του Mohammad Ali al-Houthi στο Twitter: στις 2 Φεβρουαρίου 2018, ο Al Huthi ανάρτησε φωτογραφία του με τον Yusuf Al-Madani. Οι αναρτήσεις στο Twitter μεταφράζονται περίπου ως εξής: «χθες, δίπλα στον ζωντανό μάρτυρα Abu Hussein» («Abu Hussein» είναι το ψευδώνυμο του Yusuf Al-Madani). — Al Jazeera: «Recordings: Houthi leaders planned general’s killing» («Μαγνητοφωνήσεις: αρχηγοί των Χούθι σχεδίαζαν τη δολοφονία στρατηγού») (https://www.aljazeera.com/news/2016/6/29/recordings-houthi-leaders-planned-generals-killing) [πρόσβαση στις 19/10/2021]

▼M13

10. Mansur Al-Sa’adi Πρωτότυπη γραφή: منصور السعادي Χαρακτηρισμός: Υποστράτηγος, Διοικητής Χούθι των Δυνάμεων Ναυτικής και Παράκτιας Άμυνας της Υεμένης Ημερομηνία γέννησης: 1988 Τόπος γέννησης: Υεμένη Ισχυρό ψευδώνυμο: δ/υ Ασθενές ψευδώνυμο: α) Mansoor Ahmed Al Saadi β) Mansur Ahmad al-Sa’adi γ) Abu Sajjad Ιθαγένεια: Υεμενική Αριθ. διαβατηρίου: δ/υ Αριθ. καταχώρισης στα εθνικά μητρώα: δ/υ Διεύθυνση: Υεμένη Ημερομηνία καταχώρισης:26/9/2022Άλλες πληροφορίες: Αρχηγός του Επιτελείου των Ναυτικών Δυνάμεων Χούθι, ιθύνων νους στις θανατηφόρες επιθέσεις κατά της διεθνούς ναυτιλίας στην Ερυθρά Θάλασσα, διαδραματίζει ηγετικό ρόλο στις ναυτικές προσπάθειες των Χούθι που απειλούν άμεσα την ειρήνη, την ασφάλεια και τη σταθερότητα της Υεμένης. Φυσικά χαρακτηριστικά: Χρώμα οφθαλμών: Καστανό· Χρώμα μαλλιών: Καστανό. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/How-we-work/Notices/View-UN-Notices-Individual Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων: Σύμφωνα με το τμήμα 5 στοιχείο η) των οδηγιών που διέπουν τη διεξαγωγή των εργασιών της, η Επιτροπή του Συμβουλίου Ασφαλείας, η οποία συστάθηκε δυνάμει της απόφασης 2140, καθιστά προσβάσιμη μια συνοπτική έκθεση των λόγων καταχώρισης προσώπων, ομάδων, επιχειρήσεων και οντοτήτων στον οικείο κατάλογο κυρώσεων. Ημερομηνία κατά την οποία η συνοπτική έκθεση κατέστη διαθέσιμη στον δικτυακό τόπο της Επιτροπής: 26 Σεπτεμβρίου 2022. Ο Mansur Al-Sa’adi καταχωρίστηκε στις 26 Σεπτεμβρίου 2022 σύμφωνα με τις παραγράφους 11 και 15 της απόφασης 2140 (2014), καθότι πληροί τα κριτήρια καταχώρισης που ορίζονται στην παράγραφο 17 της απόφασης 2140 (2014) όπως αναλύεται, μεταξύ άλλων, στην παράγραφο 19 της απόφασης 2216 (2015). Ο Mansur Al-Sa’adi έχει συμμετάσχει και παράσχει στήριξη σε ενέργειες που απειλούν την ειρήνη, την ασφάλεια και τη σταθερότητα στην Υεμένη, συμπεριλαμβανομένων παραβιάσεων του στοχευμένου εμπάργκο όπλων. Πρόσθετες πληροφορίες: Ο Al-Sa’adi περιλαμβάνεται στον κατάλογο λόγω της συμμετοχής του και του ηγετικού του ρόλου σε ναυτικές εκστρατείες των Χούθι που απειλούν την ειρήνη, την ασφάλεια και τη σταθερότητα στην Υεμένη, οπότε πληροί τα κριτήρια καταχώρισης που ορίζονται στην παράγραφο 17 της απόφασης 2140 (2014). Υπηρετώντας ως Αρχηγός του Επιτελείου των Ναυτικών Δυνάμεων Χούθι, ο Al-Sa’adi υπήρξε ιθύνων νους των θανατηφόρων επιθέσεων κατά της διεθνούς ναυτιλίας στην Ερυθρά Θάλασσα. Οι ναυτικές δυνάμεις των Χούθι έχουν επανειλημμένα ποντίσει νάρκες θαλάσσης οι οποίες, όπως τονίζουν διεθνείς οργανώσεις ανθρωπίνων δικαιωμάτων, συνιστούν κίνδυνο για τα εμπορικά και αλιευτικά σκάφη και για τα σκάφη ανθρωπιστικής βοήθειας. Ο Al-Sa’adi έχει επίσης συμβάλει στη λαθραία διακίνηση όπλων προς τους Χούθι στην Υεμένη κατά παράβαση του στοχευμένου εμπάργκο όπλων που ορίζει η παράγραφος 14 της απόφασης 2216 (2015). Επιβεβαίωση ενεργού στρατιωτικού ρόλου: — Al-Sharea News (στα αραβικά) — “Οι εγκέφαλοι των επιθέσεων των Χούθι” (https://alsharaeanews.com/2021/03/08/54527/) [Πρόσβαση στις 11/2/22] (1) (“Mansour Al-Saadi και Ahmed Al-Hamzi: δύο μυστηριώδεις χαρακτήρες στην αεροπορία και στο ναυτικό των Χούθι διαδραμάτισαν κεντρικό ρόλο στον πόλεμο στην Υεμένη επεκτείνοντας την επιρροή της μέχρι του σημείου να απειλεί εδάφη της Σαουδικής Αραβίας και την ασφάλεια της Ερυθράς Θάλασσας.”). (“Πίσω από το ψευδώνυμο ‘Abu Sajjad’ κρύβεται ο Al-Saadi, γνωστός και ως Εμίρης της Ερυθράς Θάλασσας· είναι ο κύριος υπεύθυνος για την αναμόρφωση μιας ναυτικής και παράκτιας αμυντικής δύναμης που έχει σαν αποστολή να παρενοχλεί τα συμμαχικά πολεμικά πλοία και να εκβιάζει τη διεθνή κοινότητα αποτελώντας απειλή για τις θαλάσσιες οδούς.”). — Yemeni News Agency (SABA) (στα αραβικά) — “Qahim, Al-Mushki και Berry ενημερώθηκαν για τις ζημιές που προξένησε η επίθεση στις περιφέρειες της Al-Hodeidah” (https://www.saba.ye/ar/news3174373.htm) [Πρόσβαση στις 11/2/22] (“Ενημερώθηκαν επίσης, μαζί με τα μέλη της εθνικής ομάδας, ο υποστράτηγος Mansour al-Saadi και ο υποστράτηγος Muhammad al-Qadri, σχετικά με την έκταση της καταστροφής που υπέστησαν σπίτια πολιτών, σχολεία, νοσοκομεία και κυβερνητικά κτίρια στην πόλη al-Durayhimi. Περιφέρεια Al-Jah στην περιφέρεια Bait Al-Faqih.”). — Asharq al-Awsat (στα αγγλικά) — “Ο θάνατος ανώτερων διοικητών προκαλεί αναστάτωση στους Χούθι” (https://english.aawsat.com/home/article/1246521/death-senior-commanders-leaves-houthis-disarray) [Πρόσβαση στις 11/2/22] (Το άρθρο χαρακτηρίζει τον al-Saadi “ανώτερο διοικητή”, αλλά ισχυρίζεται εσφαλμένα ότι είναι νεκρός. Αναφέρει ότι ο al-Saadi είναι υπεύθυνος για την επίβλεψη του λαθρεμπορίου όπλων στις ακτές της Υεμένης.). — 26 September News (στα αραβικά) — “Το ναυτικό εορτάζει την επανάσταση του Σεπτεμβρίου 21” (https://www.26sep.net/index.php/newspaper/26topstory/24381-21-8) [Πρόσβαση στις 11/2/22] . (“Στην εκδήλωση παρέστη ο Αρχηγός του Επιτελείου των Ναυτικών Δυνάμεων, Υποστράτηγος Mansour Al Saadi.”).

11. Motlaq Amer Al-Marrani Πρωτότυπη γραφή: مطلق عامر المراني Χαρακτηρισμός: (Πρώην) Αναπληρωτής Επικεφαλής του Γραφείου Εθνικής Ασφάλειας των Χούθι (NSB) (υπηρεσία πληροφοριών) Ημερομηνία γέννησης:1η Ιανουαρίου 1984Τόπος γέννησης: Al-Jawf, Υεμένη Ισχυρό ψευδώνυμο: α) Mutlaq Ali Aamer Al Marrani β) Abu Emad Ασθενές ψευδώνυμο: δ/υ Ιθαγένεια: Υεμενική Αριθ. διαβατηρίου: δ/υ Αριθ. καταχώρισης στα εθνικά μητρώα: δ/υ Διεύθυνση: Υεμένη Ημερομηνία καταχώρισης:26/9/2022Άλλες πληροφορίες: Πρώην Αναπληρωτής Επικεφαλής του Γραφείου Εθνικής Ασφάλειας των Χούθι (NSB), επέβλεψε κρατούμενους του NSB οι οποίοι υπέστησαν βασανιστήρια και άλλες μορφές κακομεταχείρισης κατά την κράτησή τους, σχεδίασε και ήταν υπεύθυνος για παράνομες συλλήψεις και κρατήσεις εργαζομένων στον ανθρωπιστικό τομέα, καθώς και την παράνομη εκτροπή ανθρωπιστικής βοήθειας, κατά παράβαση του διεθνούς ανθρωπιστικού δικαίου. Φυσικά χαρακτηριστικά: Χρώμα οφθαλμών: Καστανό· Χρώμα μαλλιών: Καστανό. Διαδικτυακός σύνδεσμος για την Ειδική Αγγελία ΙΝΤΕΡΠΟΛ-Συμβουλίου Ασφαλείας του ΟΗΕ: https://www.interpol.int/en/How-we-work/Notices/View-UN-Notices-Individual Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων: Σύμφωνα με το τμήμα 5 στοιχείο η) των οδηγιών που διέπουν τη διεξαγωγή των εργασιών της, η Επιτροπή του Συμβουλίου Ασφαλείας, η οποία συστάθηκε δυνάμει της απόφασης 2140, καθιστά προσβάσιμη μια συνοπτική έκθεση των λόγων καταχώρισης προσώπων, ομάδων, επιχειρήσεων και οντοτήτων στον οικείο κατάλογο κυρώσεων. Ημερομηνία κατά την οποία η συνοπτική έκθεση κατέστη διαθέσιμη στον δικτυακό τόπο της Επιτροπής: 26 Σεπτεμβρίου 2022. Ο Motlaq Amer Al-Marrani καταχωρίστηκε στις 26 Σεπτεμβρίου 2022 σύμφωνα με τις παραγράφους 11 και 15 της απόφασης 2140 (2014), καθότι πληροί τα κριτήρια καταχώρισης που ορίζονται στην παράγραφο 17 της απόφασης 2140 (2014) όπως αναλύεται, μεταξύ άλλων, στην παράγραφο 19 της απόφασης 2216 (2015), καθώς και στην παράγραφο 18 στοιχείο γ) της απόφασης 2140. Ο Motlaq Amer Al-Marrani έχει συμμετάσχει σε ενέργειες που απειλούν την ειρήνη, την ασφάλεια και τη σταθερότητα της Υεμένης, συμπεριλαμβανομένων παραβιάσεων του εφαρμοστέου διεθνούς ανθρωπιστικού δικαίου και παραβιάσεων των ανθρωπίνων δικαιωμάτων και παρεμπόδισης της πρόσβασης ανθρωπιστικής βοήθειας στην Υεμένη. Πρόσθετες πληροφορίες: Ο Al-Marrani περιλαμβάνεται στον κατάλογο ως ενορχηστρωτής παράνομων πράξεων βασανισμών και φυλακίσεων που απειλούν την ειρήνη, την ασφάλεια και τη σταθερότητα της Υεμένης, συμπεριλαμβανομένων πράξεων που παραβιάζουν το εφαρμοστέο διεθνές ανθρωπιστικό δίκαιο και οι οποίες είχαν ως αποτέλεσμα να ανασχεθεί η πρόσβαση της ανθρωπιστικής βοήθειας στην Υεμένη, οπότε πληροί τα κριτήρια καταχώρισης που ορίζονται στην παράγραφο 17 της απόφασης 2140 (2014), όπως αναλύεται περαιτέρω στην παράγραφο 19 της απόφασης 2216 (2015), καθώς και στην παράγραφο 18 στοιχείο γ) της απόφασης 2140. Ως Αναπληρωτής Επικεφαλής του Γραφείου Εθνικής Ασφάλειας των Χούθι (NSB), ο Al-Marrani ήταν υπεύθυνος για τη σύλληψη, την κράτηση και την κακομεταχείριση εργαζομένων στον ανθρωπιστικό τομέα και στον τομέα της ανθρωπιστικής βοήθειας· διαπιστώθηκε επίσης ότι έχει καταχραστεί την εξουσία και την επιρροή του, χρησιμοποιώντας την πρόσβαση της ανθρωπιστικής βοήθειας ως μοχλό για την άντληση προσωπικού οφέλους. Η ομάδα εμπειρογνωμόνων για την Υεμένη τεκμηρίωσε τις δραστηριότητες αυτές στην τελική της έκθεση του 2018 (βλ. S/2018/594, σημείο 193). Όπως τεκμηριώθηκε περαιτέρω από την ομάδα εμπειρογνωμόνων για την Υεμένη, ο Al-Marrani επέβλεψε κρατούμενους του NSB οι οποίοι, σύμφωνα με αναφορές, κατά τη διάρκεια της κράτησής τους υπήρξαν θύματα βασανιστηρίων και άλλων μορφών κακομεταχείρισης. Επίσης, ενορχήστρωσε την εκβίαση, τον εκφοβισμό και την παράνομη σύλληψη στελεχών εταιρειών και διευθυντών τραπεζών, τους οποίους απειλούσε ότι, εάν δεν συμμορφωθούν με δικαστικές εντολές προφυλάκισης, θα κατηγορηθούν για συνεργασία με τον εχθρό και για κατασκοπεία. Επιβεβαίωση του ρόλου του σε παραβιάσεις των ανθρωπίνων δικαιωμάτων: — Έκθεση του Παρατηρητηρίου Ανθρωπίνων Δικαιωμάτων (στα αγγλικά) — “Υεμένη: Απαγωγές από Χούθι” (https://www.hrw.org/news/2018/09/25/yemen-houthi-hostage-taking#) [Πρόσβαση στις 11/2/22] . (2) — Al Ain News (στα αραβικά) — “Amer Al-Marrani... ο άνθρωπος των ‘μαύρων αποστολών’ των Χούθι” (https://al-ain.com/article/amer-marani-yemen) [Πρόσβαση στις 11/2/22] (“Όσον αφορά τον τέταρτο αδελφό, δόθηκε στον Mutlaq Al-Marrani ο βαθμός του ταξιάρχου και το ψευδώνυμο Abu Emad από την πολιτοφυλακή των Χούθι. Οι τρομοκρατικές του δραστηριότητες αποτελούν πλέον πηγή διεθνούς ανησυχίας, καθώς είναι ένας από τους πιο επικίνδυνους ηγέτες της υπηρεσίας πληροφοριών που εμπλέκεται στην κατάφωρη παραβίαση της ζωής των κατοίκων της Υεμένης.”). — Al Marjie (στα αραβικά) — “Abu Imad Al-Marani: Ένας ηγέτης Χούθι υπεύθυνος για τη στρατολόγηση γυναικών και τη λαφυραγώγηση κονδυλίων αρωγής” (https://www.almarjie-paris.com/15182) [Πρόσβαση στις 11/2/22] . (“Επιβεβαίωσε επίσης ότι ήταν υπεύθυνος για τη στρατολόγηση νεαρών γυναικών τις οποίες δελέαζε για να εργαστούν για τους Χούθι και πρόσθεσε ότι “τις ανάγκαζε να κινηματογραφηθούν σε άσεμνα βίντεο με σκοπό να τους ασκήσει πιέσεις και να τις εκβιάζει στη συνέχεια προκειμένου να συνευρίσκεται μαζί τους”. Συλλαμβάνοντας υπαλλήλους και στελέχη ορισμένων οργανώσεων, μπορούσε στη συνέχεια να επιβάλει όρους στις οργανώσεις αυτές. Αποκάλυψε ότι ο Al-Marrani στρατολόγησε δεκάδες κορίτσια, εκμεταλλευόμενος την ανάγκη τους για χρήματα, και τα έστειλε να δελεάσουν τους αντιπάλους του.”). — Al Arabiya (στα αραβικά) — “‘Ανατριχιαστικές’ λεπτομέρειες για τους ηγέτες των Χούθι που πλήττονται από τις κυρώσεις των ΗΠΑ” تفاصیل "مرعبة "عن قیادات حوثیة طالتھا عقوبات أمیركیة) (alarabiya.net)) [Πρόσβαση στις 11/2/22] . (“Ο Al-Marrani εμπλέκεται επίσης σε σοβαρά εγκλήματα και βασανισμούς εις βάρος απαχθέντων· η Υεμένια ακτιβίστρια και πρώην κρατούμενη, Samira Al-Houri, έκανε αποκαλύψεις σχετικά με τα ηθικά και οικονομικά εγκλήματα και τον ρόλο του στην εξαπάτηση πολιτικών προσωπικοτήτων και στελεχών φυλών, τονίζοντας ότι ανέλαβε να στρατολογεί κορίτσια για να κατασκοπεύουν τις δραστηριότητες διεθνών οργανισμών και προσωπικού των Ηνωμένων Εθνών. Επιπλέον, σύμφωνα με πληροφορίες, επιβάλλει σε αυτές τις οργανώσεις να καταβάλλουν χρήματα και μοιράζεται τεράστια ποσά εκατομμυρίων δολαρίων με ορισμένους από τους υπαλλήλους του που πλέον φοβούνται τη βιαιότητα και τις απειλές του.”). — Al-Mashhad al-Araby (στα αραβικά) — “Εκβιασμοί ανθρωπιστικών οργανώσεων από Χούθι: Τι έκαναν οι πολιτοφυλακές;” (https://almashhadalaraby.com/news/133104) [Πρόσβαση στις 11/2/22] . Δελτία Τύπου σχετικά με τις αλλαγές στον κατάλογο κυρώσεων της επιτροπής διατίθενται στην ενότητα “Δελτία Τύπου” του δικτυακού τόπου της επιτροπής στην ακόλουθη διεύθυνση URL: https://www.un.org/securitycouncil/sanctions/2140/press-releases Η επικαιροποιημένη έκδοση του καταλόγου κυρώσεων της επιτροπής, η οποία υπάρχει σε μορφότυπο HTML, PDF και XML, διατίθεται στην ακόλουθη διεύθυνση URL: https://www.un.org/securitycouncil/sanctions/2140/materials — Ο ενοποιημένος κατάλογος του Συμβουλίου Ασφαλείας των Ηνωμένων Εθνών επικαιροποιείται επίσης μετά από όλες τις αλλαγές που επέρχονται στον κατάλογο κυρώσεων της επιτροπής και είναι διαθέσιμος στην ακόλουθη διεύθυνση URL: https://www.un.org/securitycouncil/content/un-sc-consolidated-list

▼M11

Β. ΟΝΤΟΤΗΤΕΣ

1. THE HOUTHIS (ΧΟΥΘΙ) ( 1 ) {γνωστοί και ως: α) ANSARALLAH· β) ANSAR ALLAH· γ) PARTISANS OF GOD [Οπαδοί του Θεού]· δ) SUPPORTERS OF GOD) [Υποστηρικτές του Θεού]}.

Πληροφορίες: Οι Χούθι έχουν συμμετάσχει σε πράξεις οι οποίες απειλούν την ειρήνη, την ασφάλεια και τη σταθερότητα της Υεμένης.

Ημερομηνία καταχώρισης στον κατάλογο του ΟΗΕ:24.2.2022

Πρόσθετες πληροφορίες από τη συνοπτική έκθεση των λόγων καταχώρισης στον κατάλογο που παρέσχε η επιτροπή κυρώσεων:

Οι Χούθι πραγματοποιούν επιθέσεις κατά αμάχων και μη στρατιωτικών υποδομών στην Υεμένη, εφαρμόζουν πολιτική σεξουαλικής βίας και καταστολής κατά πολιτικά ενεργών και εργαζόμενων γυναικών, εμπλέκονται στη στρατολόγηση και χρησιμοποίηση παιδιών, υποκινούν τη βία κατά ομάδων, μεταξύ άλλων λόγω θρησκείας και εθνικότητας, και χρησιμοποιούν αδιακρίτως νάρκες ξηράς και αυτοσχέδιους εκρηκτικούς μηχανισμούς στη Δυτική Ακτή της Υεμένης. Οι Χούθι παρεμποδίζουν επίσης την παράδοση ανθρωπιστικής βοήθειας στην Υεμένη ή την πρόσβαση σε ανθρωπιστική βοήθεια ή τη διανομή της στη χώρα.

Οι Χούθι πραγματοποιούν επιθέσεις κατά της εμπορικής ναυτιλίας στην Ερυθρά Θάλασσα με τη χρήση πλωτών αυτοσχέδιων εκρηκτικών μηχανισμών και θαλάσσιων ναρκών.

Οι Χούθι έχουν επίσης διαπράξει κατ’ επανάληψη διασυνοριακές τρομοκρατικές επιθέσεις που πλήττουν αμάχους και μη στρατιωτικές υποδομές στο Βασίλειο της Σαουδικής Αραβίας και στα Ηνωμένα Αραβικά Εμιράτα και έχουν απειλήσει να στοχεύσουν εσκεμμένα μη στρατιωτικές περιοχές.

▼B









ΠΑΡΑΡΤΗΜΑ II

ΔΙΚΤΥΑΚΟΙ ΤΟΠΟΙ ΜΕ ΠΛΗΡΟΦΟΡΙΕΣ ΓΙΑ ΤΙΣ ΑΡΜΟΔΙΕΣ ΑΡΧΕΣ ΚΑΙ ΔΙΕΥΘΥΝΣΗ ΓΙΑ ΚΟΙΝΟΠΟΙΗΣΕΙΣ ΠΡΟΣ ΤΗΝ ΕΥΡΩΠΑΪΚΗ ΕΠΙΤΡΟΠΗ

▼M12

ΒΕΛΓΙΟ

https://diplomatie.belgium.be/en/policy/policy_areas/peace_and_security/sanctions

ΒΟΥΛΓΑΡΙΑ

https://www.mfa.bg/en/EU-sanctions

ΤΣΕΧΙΑ

www.financnianalytickyurad.cz/mezinarodni-sankce.html

ΔΑΝΙΑ

http://um.dk/da/Udenrigspolitik/folkeretten/sanktioner/

ΓΕΡΜΑΝΙΑ

https://www.bmwi.de/Redaktion/DE/Artikel/Aussenwirtschaft/embargos-aussenwirtschaftsrecht.html

ΕΣΘΟΝΙΑ

https://vm.ee/et/rahvusvahelised-sanktsioonid

ΙΡΛΑΝΔΙΑ

https://www.dfa.ie/our-role-policies/ireland-in-the-eu/eu-restrictive-measures/

ΕΛΛΑΔΑ

http://www.mfa.gr/en/foreign-policy/global-issues/international-sanctions.html

ΙΣΠΑΝΙΑ

https://www.exteriores.gob.es/es/PoliticaExterior/Paginas/SancionesInternacionales.aspx

ΓΑΛΛΙΑ

http://www.diplomatie.gouv.fr/fr/autorites-sanctions/

ΚΡΟΑΤΙΑ

https://mvep.gov.hr/vanjska-politika/medjunarodne-mjere-ogranicavanja/22955

ΙΤΑΛΙΑ

https://www.esteri.it/it/politica-estera-e-cooperazione-allo-sviluppo/politica_europea/misure_deroghe/

ΚΥΠΡΟΣ

https://mfa.gov.cy/themes/

ΛΕΤΟΝΙΑ

http://www.mfa.gov.lv/en/security/4539

ΛΙΘΟΥΑΝΙΑ

http://www.urm.lt/sanctions

ΛΟΥΞΕΜΒΟΥΡΓΟ

https://maee.gouvernement.lu/fr/directions-du-ministere/affaires-europeennes/organisations-economiques-int/mesures-restrictives.html

ΟΥΓΓΑΡΙΑ

https://kormany.hu/kulgazdasagi-es-kulugyminiszterium/ensz-eu-szankcios-tajekoztato

ΜΑΛΤΑ

https://foreignandeu.gov.mt/en/Government/SMB/Pages/SMB-Home.aspx

ΚΑΤΩ ΧΩΡΕΣ

https://www.rijksoverheid.nl/onderwerpen/internationale-sancties

ΑΥΣΤΡΙΑ

https://www.bmeia.gv.at/themen/aussenpolitik/europa/eu-sanktionen-nationale-behoerden/

ΠΟΛΩΝΙΑ

https://www.gov.pl/web/dyplomacja/sankcje-miedzynarodowe

https://www.gov.pl/web/diplomacy/international-sanctions

ΠΟΡΤΟΓΑΛΙΑ

https://www.portaldiplomatico.mne.gov.pt/politica-externa/medidas-restritivas

ΡΟΥΜΑΝΙΑ

http://www.mae.ro/node/1548

ΣΛΟΒΕΝΙΑ

http://www.mzz.gov.si/si/omejevalni_ukrepi

ΣΛΟΒΑΚΙΑ

https://www.mzv.sk/europske_zalezitosti/europske_politiky-sankcie_eu

ΦΙΝΛΑΝΔΙΑ

https://um.fi/pakotteet

ΣΟΥΗΔΙΑ

https://www.regeringen.se/sanktioner

Διεύθυνση για κοινοποιήσεις προς την Ευρωπαϊκή Επιτροπή:

European Commission

Directorate-General for Financial Stability, Financial Services and Capital Markets Union (DG FISMA)

Rue de Spa 2

B-1049 Brussels, Βέλγιο

Email: relex-sanctions@ec.europa.eu